**FELHÍVÁS**

AZ

„ÖSZTÖNDÍJ ÉS MENTORÁLÁSI TÁMOGATÁS HÁTRÁNYOS HELYZETŰ TANULÓKNAK – ÚTRAVALÓ ÖSZTÖNDÍJPROGRAM”

VEKOP-7.3.1-17-2017-00001 EURÓPAI UNIÓS PROJEKT

CÉLCSOPORTJA RÉSZÉRE

**ÚT A KÖZÉPISKOLÁBA, ÚT AZ ÉRETTSÉGIHEZ ALPROGRAMOK**

**2018/2019-ES TANÉV**

**2019. március – 2019. július**

A meghirdetés dátuma: 2019. március 13.

Tartalomjegyzék

[1. Az európai uniós finanszírozású Útravaló ösztöndíjprogram szakmai háttere 3](#_Toc3364778)

[2. A kiemelt projekt megvalósítója 3](#_Toc3364779)

[3. A jelentkezési felhívás céljai 3](#_Toc3364780)

[4. A támogatás forrása 4](#_Toc3364781)

[5. Jelentkezők köre 4](#_Toc3364782)

[6. Jelentkezési feltételek az Út a középiskolába, és az Út az érettségihez alprogramokban (A jelentkezés pontos menete az Útmutató 1. pontjában leírtak szerint történik.) 6](#_Toc3364783)

[7. Kötelező szakmai tevékenységek 7](#_Toc3364784)

[8. A támogatási összeg formája és mértéke 9](#_Toc3364785)

[9. Támogatási időszak 12](#_Toc3364786)

[10. A jelentkezések benyújtásának módja, határideje, és helye 12](#_Toc3364787)

1. Az európai uniós finanszírozású Útravaló ösztöndíjprogram szakmai háttere

Az Útravaló Ösztöndíjprogram 2005 óta működik. Az Útravaló Ösztöndíjprogram „Út a középiskolába” és

„Út az érettségihez” esélyteremtő alprogramjai a 2016/2017-es tanévtől a Széchenyi 2020 program európai uniós forrásaiból kerülnek támogatásra „Ösztöndíj és mentorálási támogatás hátrányos helyzetű tanulóknak – Útravaló Ösztöndíjprogram” (VEKOP-7.3.1-17-2017-00001).

Az Útravaló Ösztöndíjprogram alprogramjaiként az „Út a középiskolába” és az „Út az érettségihez” esélyteremtő alprogramok a hátrányos helyzetű tanulók iskolai sikerességének elősegítése kapcsán meghatározó programelemek a hazai felzárkózási programok között. Az esélyteremtő ösztöndíjprogramok hozzájárulnak a végzettség nélküli iskolaelhagyás csökkentéséhez, a hátrányos helyzetű tanulók végzettségi szintjének növeléséhez. Az ösztöndíjprogramok nem csupán pénzbeli támogatásra fókuszálnak. Az Útravaló Ösztöndíjprogramok olyan **komplex szolgáltatást** nyújtanak, amelyben a hátrányos és halmozottan hátrányos helyzetű, köztük roma tanulók **nemcsak a tanulmányi előmenetelben, hanem személyiségük fejlesztésében, motivációjuk és önértékelésük erősítése** terén is magas színvonalú támogatást kapnak szakmailag felkészült mentorok bevonásával.

Társadalmi és gazdasági hátrányokra visszavezethetően a korai iskolaelhagyás aránya különösen magas a roma tanulók körében. Ezért a 2012/2013-as tanévtől az esélyteremtő ösztöndíjak valamennyi alprogramjába újonnan jelentkezők közül legalább 50 %-ot el kell érnie roma származású tanulók arányának.

A jelentkezési felhívás az Útravaló Ösztöndíjprogramról szóló 152/2005. (VIII. 2.) Korm. rendelet (továbbiakban: Rendelet) és a VEKOP-7.3.1-17 kódszámú felhívás, valamint a hatályos jogszabályok alapján készült.

1. A kiemelt projekt megvalósítója

A kiemelt projekt megvalósítója az Emberi Erőforrás Támogatáskezelő - Európai Uniós Projektigazgatóság (a továbbiakban: Projektiroda).

1. A jelentkezési felhívás céljai

Az Útravaló Ösztöndíjprogram esélyteremtő alprogramjainak célja a hátrányos helyzetű, halmozottan hátrányos helyzetű, köztük roma tanulók iskolai sikerességének elősegítése, tanulási motivációjuk és önértékelésük erősítése mentori támogatással. Továbbá, elsődleges célként jelenik meg az olyan – a mentorok közötti - együttműködés lehetőségének megteremtése, mely a program szellemiségének fenntartását biztosíthatja.

* + Az „*Út a középiskolába”* alprogram célja a részt vevő tanulók felkészítése érettségit adó középiskolában való továbbtanulásra.

A projekt célkitűzése, hogy az Út a középiskolába alprogramban résztvevő tanuló a mentorálási tevékenységét, és az ösztöndíjas időszakot követően lehetőség szerint felvételt nyerjen érettségit adó középiskolába.

* + Az „*Út az érettségihez”* alprogram célja a részt vevő tanulók támogatása a középiskola sikeres befejezésében, a sikeres érettségi vizsga, és a felsőoktatási intézménybe történő felvétel elősegítése.

A projekt célkitűzése, hogy az „Út az érettségihez” alprogramban résztvevő tanuló a mentorálási tevékenységet és az ösztöndíjas időszakot követően eredményes érettségi vizsgát tegyen.

1. A támogatás forrása

A támogatás forrását a Széchenyi 2020 program keretében (a Közép-magyarországi Régióban)a VEKOP-7.3.1-17-2017-00001 azonosítószámú „*Ösztöndíj és mentorálási támogatás hátrányos helyzetű tanulóknak – Útravaló Ösztöndíjprogram* kiemelt projekt biztosítja.

Ha a tanuló a Közép-magyarországi Régió területén él vagy tanul, abban az esetben a VEKOP-7.3.1-17-2017-00001 projekt célcsoportjába tartozik.

A projekt célcsoporti besorolást az Útravaló Ösztöndíj Kezelési és Információs Rendszer (továbbiakban: UKIR) a megadott információk alapján végzi el, amely az Útmutatóban található meg.

1. Jelentkezők köre
2. **A jelentkezést benyújthatja:**

A 2018/2019-es tanév II. félévére vonatkozóan új pályázóként jelentkező tanuló-mentor páros.

Felhívjuk a jelentkezők figyelmét, hogy azon tanuló-mentor párosok, akik a 2018/2019. tanévben jelentkezést benyújtottak, de a határidőre vonatkozó követelményeket nem teljesítették, vagy a hiánypótlási felhívásnak nem tettek eleget, jelen felhívás keretében ismét, új jelentkezésként benyújthatják jelentkezésüket.

* 1. A tanulói jelentkezés feltétele

Magyarország területén működő köznevelési intézménnyel tanulói jogviszonyban álló magyar vagy külföldi állampolgár, aki a **jelentkezés benyújtásának időpontjában** halmozottan hátrányos helyzetű vagy védelembe vett vagy családba fogadott vagy ideiglenes hatállyal elhelyezett vagy utógondozásban részesül vagy hátrányos helyzetű, és a 2018/2019. tanévben nappali rendszerű iskolai oktatás keretében a következő feltételeket teljesíti:

* az **„***Út a középiskolába” alprogram* esetén: 7-8. évfolyamon tanul és **a 2017/2018. tanév végi tanulmányi átlaga eléri a 3,0-et;**
* az „*Út az érettségihez”* ösztöndíj esetében középiskolában érettségit adó képzésben 9-12. évfolyamon, illetve 6 vagy 8. évfolyammal működő középiskolában 7-12. évfolyamon, vagy két tanítási nyelvű vagy nyelvi előkészítő osztállyal induló oktatásban 7-13. évfolyamon tanul (az előbbi évfolyamokba beleértendők a 7 Ny, 7 N, 9 N és 9 Ny és 9 Kny évfolyamok is); továbbá a szakközépiskola érettségi vizsgára felkészítő 12-13. évfolyamain tanul és a **2017/2018. tanév végi tanulmányi átlaga eléri a 2,5-öt.**

13. évfolyamos tanulóra vonatkozóan abban az esetben nyújtható be jelentkezés az alprogram keretében, amennyiben a tanuló két tanítási nyelvű oktatás vagy nyelvi előkészítő vagy nemzetiségi nevelés-oktatás képzés keretében, illetve a szakközépiskola érettségi vizsgára felkészítő 13. évfolyamán végzi az évfolyamot.

**Felhívjuk szíves figyelmüket, hogy a magatartás és szorgalom jegyek nem számítandóak az átlagba!**

**Nem nyújthat be jelentkezést az a tanuló:**

* + aki a jelentkezés benyújtásának időpontjában részt vesz Arany János Tehetséggondozó programban,
  + aki a 2017/2018. tanév végén évismétlésre kötelezett,
  + aki a 2018/2019-es tanév kezdetétől a jelentkezés benyújtásáig 10 órát meghaladóan igazolatlanul mulasztott,
  + aki szakiskolai képzésben részesülő 9.- 10. - 11.- évfolyamos tanuló.
  1. A mentori jelentkezés feltétele

Mentorként jelentkezhet az „Út a középiskolába” és az „Út az érettségihez” alprogramok esetében az a személy, aki:

* tanárképzésben vagy tanítói képzésben szakképzettséget szerzett, vagy
* szociálpedagógus, vagy
* gyógypedagógus, vagy
* fejlesztő pedagógus, vagy
* a pedagógusképzést folytató felsőoktatási intézmény hallgatója, aki a fenti végzettségeket adó képzésekben az utolsó két félév valamelyikének teljesítését a támogatási időszakba tartozó félévben kezdi meg.

Az Útravaló ösztöndíjprogram keretében annak a mentornak a jelentkezése nyújtható be, aki a fenti feltételek valamelyikének megfelel. A **mentori regisztráció során a jelentkező mentornak önéletrajzát és diplomamásolatát kell csatolnia, a pedagógusképzést folytató felsőoktatási intézmény hallgatójának pedig az önéletrajz mellett a felsőoktatási intézmény igazolását arról, hogy a mentor a pedagógusképzés mely évfolyamának hallgatója. (Aki jelenleg már rendelkezik elfogadott mentori regisztrációval, újabb regisztráció nem szükséges.)**

**Nem jelentkezhet mentornak az a személy:**

* aki az „Út a tudományhoz” alprogramban mentorként vesz részt,
* aki szülője/gondviselője a mentorálandó tanulónak.

1. Jelentkezési feltételek az Út a középiskolába, és az Út az érettségihez alprogramokban (A jelentkezés pontos menete az Útmutató 1. pontjában leírtak szerint történik.)

* A tanuló és a mentor **csak közösen** jelentkezhet.
* A jelentkezés abból **a nappali rendszerű** oktatási intézményből történhet, amellyel a tanuló tanulói jogviszonyban áll.
* A jelentkezések benyújtását az intézmény vezetője által kijelölt, ún. Feladat-ellátási hely adminisztrátor (a továbbiakban: FEH adminisztrátor) hagyja jóvá.
* **A jelentkezéssel és a megvalósítással kapcsolatos feladatok ellátása az UKIR felületen keresztül történik, amelynek elérhetősége: https://ukir.emet.gov.hu**

6.1.Tanulók jelentkezése:

**A jelentkezéshez tartozó regisztrációs nyilatkozatokat, űrlapokat** annak az intézménynek a FEH adminisztrátorának kell összegyűjtenie, amellyel a pályázó tanuló tanulói jogviszonyban áll.

* A FEH adminisztrátornak az általa összegyűjtött jelentkezéseket alprogramonként egy-egy, összesített pályázat formájában, nem önálló gazdálkodású intézmények esetében a gazdasági ügyekért felelős vezető ellenjegyzésével kell a pályázati kiírásban meghatározott határidőig továbbítania a Projektirodához. A határidőn túl benyújtott vagy postára adott jelentkezéseket a Projektiroda további bírálat nélkül elutasítja.
* Az ösztöndíjprogram céljának megvalósulását a tanulók köznevelési intézményeken keresztül **a mentorok segítik.**
* Az „*Út a középiskolába”* és az „*Út az érettségihez”* alprogramokra azon **nappali** rendszerű iskolai oktatásban **tanulók** jelentkezését hagyhatja jóvá a FEH adminisztrátor, akik az 5.1. pontban foglaltaknak megfelelnek.

6.2 Mentorok jelentkezése

Az iskolai sikerességet előmozdító, hátrányok kompenzálását szolgáló esélyteremtő ösztöndíjprogramokra csak azon **mentorok** jelentkezését várjuk, aki a tanuló köznevelési intézményének FEH adminisztrátorának jóváhagyásával teljes mértékben megfelelnek a mentori feltételeknek (5.2. pont).

A 2018/2019. tanévben **egy mentor összesen legfeljebb öt tanuló** tekintetében vállalhat mentori szerepet.

Kivétel: Az Útravaló ösztöndíjak esetében a mentorként pályázó személy az adott tanévben a fenti számot meghaladó számú, de **legfeljebb nyolc tanuló** mentorálását vállalhatja az alábbi feltételek együttes fennállása esetén**:**

* ha az általa mentorálandó, valamennyi jelentkező tanuló köznevelési intézménye a településen az **egyetlen** köznevelési intézmény (jelen esetben köznevelési intézmény alatt általános iskolát és középiskolát értünk), és
* a köznevelési intézményben a hátrányos helyzetű tanulók aránya eléri a 80%-ot.

***Fontos tudnivaló:*** Amennyiben ez a feltétel fennáll, és a **mentor ötnél több tanuló** mentorálását vállalná, azt az **UKIR felületen** a FEH adminisztrátor a megfelelő dokumentum feltöltésével kérelmezheti. Ennek a dokumentumnak intézményvezető általi hiteles igazolásnak kell lennie, melyben kijelenti, hogy az adott intézménybe járó tanulók legalább 80%-a hátrányos, halmozottan hátrányos helyzetű. A Projektiroda a kérelem elbírálását követően lehetővé teszi a magasabb számú jelentkezés rögzítését az **UKIR** felületen.

1. Kötelező szakmai tevékenységek

7.1 Mentorok tekintetében

Mentorálja a tanulót és együttműködik a Projektirodával:

* A mentor az általa mentorált tanulóval kapcsolatosan **egyéni fejlesztési tervet** készít, és az UKIR felületen benyújtja azt. Az egyéni fejlesztési terv alapján a tanuló haladását, fejlődését, illetve az ezeket hátráltató okokat a támogatási időszakban egy alkalommal, és a tanév végén értékeli. Fentiek a tanulói és mentori ösztöndíj kifizetésének alátámasztására szolgálnak.
* A mentor a támogatott időszak alatt a mentorált tanuló tanulmányi előmenetelének nyomon követését, valamint a mentorálás során alkalmazott pedagógiai eszközök hatékonyságának vizsgálatát lehetővé tevő **egyéni előrehaladási naplót vezet naprakészen**. Az egyéni előrehaladási naplót a Projektiroda által **előre megadott formátumban és tartalmi elemekkel** készíti el az UKIR felületen.
* A mentor a vonatkozó tanév rendjéről szóló miniszteri rendeletben meghatározott tanítási szünetek kivételével **rendszeresen és személyesen kapcsolatot tart** az általa mentorált tanulóval, ezen belül **legalább heti 2 órában** /havonta 8 óra/ – önállóan vagy több tanuló esetén csoportosan – a **mentorált tanuló felkészítésével** foglalkozik, amely foglalkozásokat napra készen dokumentálja a tanulóról vezetett egyéni előrehaladási naplóban. A foglalkozásoknak **legfeljebb ötven százaléka lehet csoportos**.
* A foglalkozások havonta egyszer **tömbösítve** is megvalósíthatóak, a **rendszeres, legalább heti szintű kapcsolattartás figyelembe vételével.**
* Az összes havi óraszám egy alkalommá csak a 2019. július hónapban vonható össze.
* Támogatja a tanulót a versenyekre, felvételire való felkészülésben.
* Rendszeresen személyes kapcsolatot tart az osztályfőnökkel, illetve szükség esetén szaktanárokkal.
* Családlátogatásonvesz részt a tanév során minimum egy alkalommal, erről jegyzőkönyvet készít, és azt feltölti az UKIR felületre.
* Részt vesz a Projektiroda által szervezett rendezvényeken.
* A jelentkezés során segítséget nyújthat az érintett tanulónak, illetve szüleinek a tanuló adóazonosító jelének igénylése, valamint az ösztöndíjak folyósításához szükséges személyes iratok beszerzésében.
* A tanulóval kapcsolatos minden olyan változást, amely kihat az ösztöndíj jogosultságára, folyósítására, **8 napon belül a** Projektiroda részére jelezni köteles!
* Az adatváltozás minden esetben az UKIR felületen rögzítendő *(Személyes-Bejelentéseim menüpont).*
* A 10 óra igazolatlan hiányzást meghaladó mulasztást, igazolással kiesésként az UKIR-ban haladéktalanul be kell jelenteni. Amennyiben a mentor ezen kötelességének nem tesz eleget, a jogosulatlanul kifizetésre került ösztöndíjak visszakövetelésére kerülhet sor. A kiesés-bejelentésben a 11. igazolatlan óra elérését szükséges alátámasztani!
* A Projektirodával együttműködve, az általuk meghirdetett **pedagógus-továbbképzésen vesz részt**. (277/1997. (XII. 22.) Kormányrendelet szerint akkreditált, 30 óra/távoktatás)
* A támogatás időszak 3. hónapját követően beszámolót, a tanév zárását követően pedig záró beszámolót készít a Projektiroda által meghatározott módon és határidőig az UKIR felületen. A 2019. júliusi időszakra vonatkozóan beszámolót a záró beszámoló benyújtását követően kell elkészíteni.
* Segíti a tanulót a tanulásban és a pályaválasztásban.

***Felhívjuk a figyelmet:*** Amennyiben a mentor a köznevelési intézmény alkalmazásában áll, úgy a fenti feladatokat a Nemzeti köznevelésről szóló 2011. évi CXC. törvényben meghatározott **munkaköri feladatain felül** köteles ellátni.

* 1. Ösztöndíjas tanuló tekintetében

Részt vesz a mentorálási tevékenységben, együttműködik a mentorral az alábbiakban:

* Aktívan **részt vesz az egyéni fejlesztési terv**, illetve a mentori **beszámoló elkészítésében**, ahol saját munkájának, eredményeinek értékelésén túl a mentorral közös munkájukat érintő észrevételeket és javaslatokat tesz.
* **Részt vesz** és együttműködik a mentor által megtartott **felkészítő foglalkozásokon (a tanév rendjéhez igazodva 2 óra/hét, illetve 2019. július hónapban 8 óra.)**
* **Tanulmányi eredményét megtartja vagy javítja**, (vagy az 5.1-es pontban meghatározott rontási értéket nem lépi túl)
* Eleget tesz iskolalátogatási kötelezettségének, és az ösztöndíjas időszak alatt, egy tanévben igazolatlanul 10 óránál többet nem mulaszt.
* **Részt vesz** a Projektiroda által szervezett értékelő és **élményt adó programokon** vagy versenyeken.

**Az „*Út a középiskolába”* alprogrammal kapcsolatos speciális elvárás:**

A tanulói tárgyi tudás, a készségek és képességek szintjének emelése érdekében elvárás/követelmény, hogy a tanuló egyéni fejlesztési tervében fejlesztendő területként megjelölt **legalább két területen** a mentor által választott mérőeszközzel **mérhető előrelépés** következzen be, **vagy a** tanuló **bármely tantárgyból 1 egész jegyet javítson**.

* 1. Támogató tevékenység a köznevelési intézmény tekintetében

Az ösztöndíjprogram céljainak elérése érdekében szükséges a befogadó köznevelési intézmény támogatása, amely az alábbiakban valósulhat meg:

* Regisztráció benyújtása,
* Jelentkezések benyújtásának elősegítése,
* Az ösztöndíjprogram szakszerű megvalósításának, az adott programcél(ok) elérésének elősegítése, támogatása az intézményben.
* Az ösztöndíjas mentor Projektiroda által szervezett szakmai programokon történő részvételének elősegítése, támogatása (amennyiben a mentor a köznevelési intézmény munkavállalója).
* Az ösztöndíjas tanuló a Projektiroda által szervezett értékelő és élményt adó programokon, versenyeken való részvételének támogatása.
* Az ösztöndíjas mentorok képzéseken való részvételének engedélyezése és támogatása (amennyiben a mentor a köznevelési intézmény munkavállalója).
* Amennyiben a mentor beszámolási kötelezettségének nem tesz eleget, a Projektiroda felhívja az intézmény vezetőjét a hiányok pótlására a tanulói ösztöndíj elszámolhatósága érdekében.

1. A támogatási összeg formája és mértéke

* **A támogatás (ösztöndíj) utófinanszírozású,** vissza nem térítendő, amely **100%-os támogatási intenzitású.**
* A támogatási időszakra vonatkozó tanulói ösztöndíj a 2017/2018. évi tanév végi **tanulmányi eredményétől függően differenciált**.

Az ösztöndíjas mentorok és tanulók **ösztöndíja** a személyi jövedelemadóról szóló 1995. évi CXVII. törvény 1. számú melléklet 4.16. pontja szerint **adómentes bevételnek** minősül.

A támogatási keretösszeget figyelembe véve a keretösszegtől függően meghatározott számú hátrányos helyzetű tanuló és a hozzájuk tartozó mentorok támogatására lesz lehetőség.

* 1. Az „Út a középiskolába” alprogram

A **tanuló** a 2017/2018. tanév végi tanulmányi átlaga alapján **7 000-14 000 Ft/hó** ösztöndíjban részesül, (legfeljebb) 5 hónapon keresztül.

Az ösztöndíj mértéke a **mentor** esetében (legfeljebb) 5 hónapon keresztül: egységesen **7 000 Ft/tanuló/hó**.

Az ösztöndíj összege a tanulmányi átlag figyelembe vételével:

|  |  |  |
| --- | --- | --- |
| **Út a középiskolába alprogram** | | |
| **Tanulmányi átlag min** | **Tanulmányi átlag max** | **Ösztöndíj összege** |
| 3,0 | 3,49 | 7 000,- Ft/hó |
| 3,5 | 3,99 | 9 000,- Ft /hó |
| 4,0 | 4,49 | 11 500,- Ft/hó |
| 4,5 | 5,0 | 14 000,- Ft/hó |

**A mentori ösztöndíj utalásának folyamatos feltétele:**

* A mentor a támogatás 2019. márciustól 2019. júliusig tartó időszakára eső ösztöndíjra csak abban az esetben jogosult, ha teljesíti a jelen felhívás a 7.1. pontjában leírt kötelességeit.

**A mentor utolsó kéthavi (2019. június-július) ösztöndíjára abban az esetben jogosult, ha** a jelen felhívásban rögzített mentori kötelező szakmai tevékenységeket (7.1.) maradéktalanul teljesítette, és

* + az általa mentorált tanuló az előző tanév végi tanulmányi átlagát javította, megtartotta (a megvalósítás tanévében **három tizednél többel** nem rontott), **és**
  + az általa mentorált 7. évfolyamos tanuló felsőbb évfolyamba lép, vagy az általa mentorált 8. évfolyamos tanuló középfokú iskolába felvételt nyert.

Amennyiben a mentorált tanuló a tanév végén évfolyamismétlő, javító - vagy osztályozó vizsgára utalt, abban az esetben a mentor az utolsó kéthavi (2019 június-július) ösztöndíjra nem jogosult.

**A tanulói ösztöndíj utalásának folyamatos feltétele:**

* A tanuló a támogatás 2019. márciustól 2019. júliusig tartó időszakára eső ösztöndíjra csak abban az esetben jogosult, ha teljesíti a jelen felhívás 7.2 pontjában leírt kötelességeit.
  1. „Út az érettségihez” alprogram

A **tanuló** az előző év végi tanulmányi átlaga alapján **8 000-15 000 Ft/hó** ösztöndíjban részesül, (legfeljebb) 5 hónapon keresztül.

A támogatási összeg differenciált megoszlása:

Az ösztöndíj mértéke a **mentor** esetében (legfeljebb) 5 hónapon keresztül: egységesen **7 000 Ft/tanuló/hó**

Az ösztöndíj összege a tanulmányi átlag figyelembe vételével:

|  |  |  |
| --- | --- | --- |
| **Út az érettségihez alprogram** | | |
| **Tanulmányi átlag min** | **Tanulmányi átlag max** | **Ösztöndíj összege** |
| 2,5 | 2,99 | 8 000,- Ft/hó |
| 3,0 | 3,49 | 9 500,- Ft/hó |
| 3,5 | 3,99 | 11 000,- Ft/hó |
| 4,0 | 4,49 | 13 000,- Ft/hó |
| 4,5 | 5,0 | 15 000,- Ft/hó |

**A mentori ösztöndíj utalásának folyamatos feltétele:**

* A tanuló a támogatás 2019. márciustól 2019. júliusig tartó időszakára eső ösztöndíjra csak abban az esetben jogosult, ha teljesíti a jelen felhívás 7.1. pontjában leírt kötelességeit.

**A mentor utolsó kéthavi (2019. június-július) ösztöndíjára abban az esetben jogosult, ha** a jelen felhívásban rögzített mentori kötelező szakmai tevékenységeket (7.1.) maradéktalanul teljesítette **és**

* az általa mentorált tanuló felsőbb évfolyamba lép, vagy az általa mentorált utolsó éves tanuló sikeres érettségi vizsgát tesz, **és**
* a tanuló az előző tanév végi tanulmányi átlagát javította, megtartotta (**nem rontotta** 9, 9 Ny, 9 Kny, 9 N évfolyamos tanuló esetén **kilenc tizednél** többel, 10-13. évfolyamos tanuló esetén **négy tizednél** többel) a megvalósítás tanévében.

Amennyiben a mentorált tanuló a tanév végén évfolyam ismétlő, javító - vagy osztályozó vizsgára utalt, abban az esetben a mentor az utolsó kéthavi (2019. június-július) havi ösztöndíjra nem jogosult.

**A tanulói ösztöndíj utalásának folyamatos feltétele:**

* A tanuló a támogatás (legfeljebb) márciustól júliusig tartó időszakára eső ösztöndíjra csak abban az esetben jogosult, ha teljesíti a jelen felhívás 7.2. pontjában leírt kötelességeit.
  1. A 2018/2019. tanév kiegészítő ösztöndíja

2018/2019. tanévben a tanulók tanév végi tanulmányi eredményei alapján a költségvetési források figyelembe vételével egyszeri, kiegészítő kifizetésére kerülhet sor.

A **2018/2019. tanévben** a tanulók és mentorok számára kiegészítő ösztöndíj kifizetésére kerülhet sor legalább a kiemelt projekt felhívásban meghatározott ösztöndíj kifizetési kötelezettség teljesítése érdekében és legfeljebb a projekt költségvetésében rendelkezésre álló összeg mértékéig:

A mentorok részére fizethető egyszeri ösztöndíj feltétele:

* Legfeljebb egyhavi mentori ösztöndíjnak megfelelő összeg tanulónként, amennyiben a tanuló a 2017/2018. tanév végi átlagához képest, maximum fél jegyet javított, és a tanévet sikeresen befejezi.
* Legfeljebb kéthavi mentori ösztöndíjnak megfelelő összeg tanulónként, amennyiben a tanuló a 2017/2018. tanév végi átlagához képest több, mint fél jegyet, de legfeljebb egy egész jegyet javított, és a tanévet sikeresen befejezi.
* Legfeljebb öthavi mentori ösztöndíjnak megfelelő összeg tanulónként, amennyiben a tanuló a 2017/2018. tanév végi átlagához képest több, mint egy egész jegyet javított, és a tanévet sikeresen befejezi.

**A tanulók részére fizethető egyszeri ösztöndíj feltételei:**

* Legfeljebb egyhavi ösztöndíjnak megfelelő összeg, amennyiben a tanuló a 2017/2018. tanév végi átlaga nem érte el a 4,5-et, és a tanulmányi átlagához képest maximum fél jegyet javított, és a tanévet sikeresen befejezi.
* Legfeljebb kéthavi ösztöndíjnak megfelelő összeg, amennyiben a tanuló a 2017/2018. tanév végi átlagához képest több, mint fél jegyet, de legfeljebb egy egész jegyet javított és a tanévet sikeresen befejezi.
* Legfeljebb öthavi ösztöndíjnak megfelelő összeg tanulónként, amennyiben a tanuló a 2017/2018. tanév végi átlagához képest több, mint egy egész jegyet javított, és a tanévet sikeresen befejezi.
* Legfeljebb kéthavi ösztöndíjnak megfelelő összeg, ha a tanuló 2017/2018. tanév végi tanulmányi átlaga elérte a 4,5-et, és a 2018/2019. tanév végi tanulmányi átlaga sem alacsonyabb 4,5-nél.
* Legfeljebb öthavi ösztöndíjnak megfelelő összeg, ha a tanuló 2017/2018. tanév végi tanulmányi átlaga elérte a 4,8-et, és a 2018/2019. tanév végén tanulmányi átlagát megtartotta vagy javította.

Az egyszeri ösztöndíj kifizetésének feltétele továbbá, hogy az Út a középiskolába alprogramban résztvevő 8. évfolyamos tanuló érettségit adó középiskolába érettségit adó képzésre nyerjen felvételt a 2019/2020. tanévre, valamint az Út az érettségihez alprogramban résztvevő tanuló sikeres érettségi vizsgát tett a 2018/2019. tanév végén legkésőbb 2019. június 30-ig.

1. Támogatási időszak

A vissza nem térítendő támogatásra vonatkozó támogatási időszak a 2019. márciustól legkésőbb 2019. július 31. napjáig tart.

1. A jelentkezések benyújtásának módja, határideje, és helye

Az Útravaló ösztöndíjra a **tanuló és a mentor közösen** jelentkezhet. A jelentkezés részletes feltételeit a **Jelentkezési Útmutató rögzíti, amely az** [**www.ukir.emet.gov.hu,**](http://www.ukir.emet.gov.hu/) **valamint az** [**www.emet.gov.hu**](http://www.emet.gov.hu/) **oldalakon elérhető.**

REGISZTRÁCIÓS ÉS JELENTKEZÉSI FOLYAMATOK

**A jelentkezési időszakhoz kapcsolódó fontos határidők:**

**Az elektronikus jelentkezés benyújtásának határideje: 2019. 04. 14.**

**Papíralapú dokumentumok postára adásának határideje: 2019. 04. 15.**

**FELHÍVJUK FIGYELMÜKET, HOGY A PROJEKTIRODA A TERVEZETT SZÁMÚ JELENTKEZÉS BENYÚJTÁSA ESETÉN A JELENTKEZÉSEK BENYÚJTÁSÁNAK LEHETŐSÉGÉT FELFÜGGESZTI.**

**A jelentkezés benyújtásának felfüggesztéséről előzetesen e-mailben tájékoztatja a az UKIR rendszerben regisztrált mentorokat és a FEH adminisztrátorokat.**

**A postai feladásról szóló tértivevényt vagy ajánlott levél feladásáról szóló bizonylatot kérjük, őrizzék meg.**

**A jelentkezést postai úton az alábbi címre kérjük beküldeni:**

**Emberi Erőforrás Támogatáskezelő**

**Útravaló ösztöndíjprogram Projektiroda**

**2018/2019. tanév/II.**

**1389 Budapest, Pf. 121.**

A határidőn túl benyújtott vagy postára adott jelentkezéseket a lebonyolító szerv további bírálat nélkül elutasítja.